RESOLUCIÓN do 22 de xullo de 2019, da Dirección Xeral de Xuventude, Participación e Voluntariado, pola que se publican as resolucións ditadas no procedemento BS306B, respecto das axudas convocadas ao abeiro da Orde do 28 de decembro de 2018 pola que se establecen as bases que rexen as axudas enmarcadas no programa Iniciativa Xove durante o ano 2019 e se procede á súa convocatoria.
Consellería de Política Social — III. Outras disposicións — 05/08/2019

Mediante a Orde do 28 de decembro de 2018 pola que se establecen as bases que rexen as axudas enmarcadas no programa Iniciativa Xove durante o ano 2019 e se procede á súa convocatoria (DOG nº 24, do 4 de febreiro de 2019), establecéronse as bases reguladoras e convocouse o procedemento para a concesión, en réxime de concorrencia competitiva, das axudas enmarcadas no programa Iniciativa Xove para a posta en marcha de iniciativas xuvenís durante o ano 2019.
De conformidade co artigo 18 da citada orde, serán órganos competentes para resolver, por delegación da persoa titular da Consellería de Política Social:
a) No caso de entidades de ámbito autonómico e grupos informais de mozos e mozas, a persoa titular da Dirección Xeral de Xuventude, Participación e Voluntariado.
b) No caso de entidades de ámbito provincial ou inferior, as persoas titulares das xefaturas territoriais da Consellería de Política Social.
Así mesmo, o artigo 11 establece que se publicarán no
Diario Oficial de Galicia
(DOG), de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos e as correspondentes resolucións deste procedemento. Esta publicación producirá os efectos de notificación.
Polo exposto,
Primeiro. Ordenar a publicación no
Diario Oficial de Galicia
do contido íntegro das resolucións do 1 de xullo, 12 de xullo, 15 de xullo e 22 de xullo de 2019, ditadas no procedemento BS306B, respecto das axudas convocadas ao abeiro da Orde do 28 de decembro de 2018 pola que se establecen as bases que rexen as axudas enmarcadas no programa Iniciativa Xove durante o ano 2019 e se procede á súa convocatoria, que se recollen no anexo á resolución.
Segundo. O artigo 45.2 da Lei 39/2015, do 1 de outubro, establece que nos supostos de publicacións de actos que conteñan elementos comúns, poderán publicarse de forma conxunta os aspectos coincidentes, especificándose unicamente os aspectos individuais de cada acto. Tendo en conta a identidade de contido das referidas resolucións, excepto no que se refire aos cadros que se conteñen nos seus anexos, e en uso da facultade establecida no devandito artigo 45.2, publícase de forma conxunta o contido das resolucións e especifícanse unicamente os cadros contidos nos anexos de cada unha delas.
Terceiro. Comunicar que as resolucións do 1 de xullo, 12 de xullo, 15 de xullo e 22 de xullo de 2019 que finalizan este procedemento esgotan a vía administrativa e contra elas poderase interpor potestativamente recurso de reposición ante o mesmo órgano que as ditou no prazo dun mes, que se contará a partir do día seguinte ao da súa publicación no
Diario Oficial de Galicia
.
Estas resolucións tamén poderán ser impugnadas directamente ante o Tribunal Superior de Xustiza ou órgano contencioso-administrativo competente no prazo de dous meses, a partir do día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 22 de xullo de 2019
Pola Orde do 28 de decembro de 2018 (DOG nº 24, do 4 de febreiro de 2019) establecéronse as bases reguladoras e convocouse o procedemento para a concesión, en réxime de concorrencia competitiva, das axudas enmarcadas no programa Iniciativa Xove para a posta en marcha de iniciativas xuvenís durante o ano 2019.
Unha vez comprobadas as solicitudes polo órgano instrutor correspondente, examinadas pola Comisión de Avaliación as admitidas a trámite e emitido por esta o informe referido no artigo 15.6, á vista da proposta de resolución formulada polo órgano instrutor correspondente, tendo en conta as dispoñibilidades orzamentarias e atribuída a competencia para resolver, por delegación da conselleira de Política Social, segundo o disposto no artigo 18.1 e na disposición adicional cuarta da orde de convocatoria,
RESOLVO:
Primeiro. Que non son admisibles a trámite as solicitudes das asociacións xuvenís, entidades prestadoras de servizos á xuventude, federacións e grupos informais de mozas e mozos recollidas no anexo I, por incumprimento dos requisitos sinalados nos artigos 5 e 12.
Segundo. Que non son susceptibles de obter subvención as asociacións xuvenís, entidades prestadoras de servizos á xuventude, federacións e grupos informais de mozas e mozos recollidas no anexo II, polo incumprimento dos requisitos sinalados no artigo 5.5.
Terceiro. Que non son susceptibles de obter subvención as asociacións xuvenís, entidades prestadoras de servizos á xuventude, federacións e grupos informais de mozas e mozos recollidas no anexo III, por concorrer causa de exclusión ao non ser o proxecto subvencionable segundo o artigo 6.
Cuarto. Que son susceptibles de obter subvención as asociacións xuvenís, entidades prestadoras de servizos á xuventude, federacións e grupos informais de mozas e mozos recollidas no anexo IV, na contía sinalada para cada entidade e en aplicación dos criterios de avaliación e prelación establecidos nos artigos 15 e 16, por un importe total de:
– Dirección Xeral de Xuventude, Participación e Voluntariado: 227.763,60 euros.
– Xefatura Territorial da Coruña: 34.755,00 euros.
– Xefatura Territorial de Lugo: 28.794,79 euros.
– Xefatura Territorial de Ourense: 52.188,55 euros.
– Xefatura Territorial de Vigo: 53.817,58 euros.
Quinto. Que non son susceptibles de obter subvención as asociacións xuvenís, entidades prestadoras de servizos á xuventude, federacións e grupos informais de mozas e mozos recollidas no anexo V, por non acadar o proxecto presentado a puntuación mínima de 50 puntos exixida no artigo 16.
Sexto. Que están na lista de reserva as asociacións xuvenís, entidades prestadoras de servizos á xuventude, federacións e grupos informais de mozas e mozos recollidas no anexo VI, de acordo co artigo 17.2 e coa orde de prelación establecida no artigo 15.6.
Sétimo. De conformidade co artigo 18 das bases reguladoras, a entidade ou grupo beneficiario disporá dun prazo de dez días, desde a publicación da resolución de concesión, para realizar algún dos seguintes trámites mediante a presentación do anexo V:
a) Renunciar á subvención concedida se, por calquera circunstancia, non pode realizar o proxecto subvencionado, tendo en conta o establecido no artigo 5.6.
b) Solicitar o anticipo previsto no artigo 20.2. Para iso deberá presentar ademais:
1º. O anexo X debidamente cuberto. No caso dos grupos informais, todas as persoas que o compoñen deberán ser titulares da conta bancaria e asinar este anexo.
2º. As certificacións de estar ao día das obrigas coa AEAT, a TXSS e a consellería competente en materia de facenda da Xunta de Galicia, só no caso de que se opuxesen expresamente á súa consulta automática no trámite de solicitude.
Transcorrido o prazo de dez días, non se admitirán máis solicitudes de anticipo.
Oitavo. A data límite para presentar a xustificación da subvención é o 15 de outubro de 2019.
Xustificarase a totalidade do proxecto subvencionado, para o cal deberá achegarse a documentación relacionada no artigo 19.
Noveno. As resolucións esgotan a vía administrativa e contra elas poderase interpor potestativamente recurso de reposición ante o mesmo órgano que as ditou no prazo dun mes, que se contará a partir do día seguinte ao da súa publicación no Diario Oficial de Galicia.
Estas resolucións tamén poderán ser impugnadas directamente ante o Tribunal Superior de Xustiza ou órgano contencioso-administrativo competente no prazo de dous meses, a partir do día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Décimo. A publicación destas resolucións producirá os efectos de notificación, nos termos establecidos no artigo 11 da Orde do 28 de decembro de 2018 e no artigo 45 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 1 de xullo de 2019. A conselleira de Política Social. P.D. (Artigo 18 da Orde do 28.12.2018). Cristina Pichel Toimil. Directora xeral de Xuventude, Participación e Voluntariado.
A Coruña, 12 de xullo de 2019. A conselleira de Política Social. P.D. (Artigo 18 da Orde do 28.12.2018. María Blanco Aller. Xefa territorial da Coruña.
Lugo, 12 de xullo de 2019. A conselleira de Política Social. P.D. (Artigo 18 da Orde do 28.12.2018). Cristina Abades Martínez. Xefa territorial de Lugo.
Ourense, 22 de xullo de 2019. A conselleira de Política Social. P.D. (Artigo 18 da Orde do 28.12.2018). María José Fernández Laso. Xefa territorial de Ourense.
Vigo, 15 de xullo de 2019. A conselleira de Política Social. P.D. (Artigo 18 da Orde do 28.12.2018). Marta Iglesias Bueno. Xefa territorial de Vigo.
Dirección Xeral de Xuventude, Participación e Voluntariado:
Xefatura Territorial da Coruña:
Xefatura Territorial de Ourense:
Xefatura Territorial de Vigo:
Dirección Xeral de Xuventude, Participación e Voluntariado:
Dirección Xeral de Xuventude, Participación e Voluntariado:
Dirección Xeral de Xuventude, Participación e Voluntariado:
Xefatura Territorial da Coruña:
Xefatura Territorial de Lugo:
Xefatura Territorial de Ourense:
Xefatura Territorial de Vigo:
Dirección Xeral de Xuventude, Participación e Voluntariado:
Xefatura Territorial da Coruña:
Dirección Xeral de Xuventude, Participación e Voluntariado:
Xefatura Territorial da Coruña: